****

Nr.prot.: 788/21, Datë: 16.03.2021

Në bazë të vendimit të Këshillit Drejtues (KD), numër 319/16, të datës 06.06.2016, Universiteti i Shkencave të Aplikuara në Ferizaj (UShAF), me datë 16.03.2021, shpallë:

**OFERTË PËR LËSHIMIN E HAPËSIRAVE ME QIRA PËR BUFE**

Kushtet dhe kriteret për lëshimin e hapësirave me qira për bufe:

* Hapësirat, të cilat janë ofertuar për qiradhënie, gjenden në katin përdhesë të objektit të UShAF, me një sipërfaqe prej 283.50 metër katrorë (m²) (kuzhina 28.50 m², banaku 18.00 m², bufe 110.50 m² dhe terasa e bufesë 126.50 m²);
* Qiramarrësi do ta ketë të drejtën që në hapësirat e marra me qira të bëjë përmirësime, meremetime dhe adaptime shtesë (duke mos rrezikuar për asnjë moment konstruksionin dhe stabilitetin e objektit), investime të cilat do të mbulohen nga vet qiramarrësi;
* Qiramarrësi do të ketë në dispozicion të gjitha pajisjet të cilat ndodhen në hapësirat që jepen me qira (inventar dhe kuzhinë);
* Qiramarrësi duhet të kompletojë sipas standardeve kuzhinën dhe inventarin me pajisje të cilat mungojnë;
* Qiradhënësi do të paguaj të gjitha obligimet që kanë të bëjnë me shpenzimet e rrymës, ujit, pastrimit, ngrohjes dhe sigurimit.

Kriteret dhe dokumentet e nevojshme për aplikim:

Operatorët ekonomik të cilët marrin pjesë duhet të bashkëngjisin këto dokumente:

* Çertifikatën e regjistrimit të biznesit me informata mbi biznesin;
* Numrin fiskal të biznesit;
* Të kenë aktivitet të hotelierisë apo gastronomisë për së paku 10 vite (të ofrojnë dëshmi);
* Të kenë së paku 50 punëtorë (lista e punëtorëve me dëshmi nga Administrata Tatimore e Kosovës);
* Të kenë aktivitet aktual të hotelierisë apo gastronomisë së paku në 5 qendra (qytete të Kosovës, tē dëshmuara me foto, video nga aktivitetet në lokalet e tyre, katalogje, menu apo materiale të tjera);
* Të kenë në tre vitet e fundit në total realizim financiar në fushën e hotelierisë apo gastronomisë së paku 600.000 (gjashtëqind mijë) euro (për vitet 2018, 2019 dhe 2020) (të ofrojnë dëshmi);
* Opertori ekonomik i cili është lider, duhet të plotësojë 100% të kritereve dhe dokumenteve të kërkuara.

Kohëzgjatja e ofertës për shprehje të interesit dhe mënyra e aplikimit:

1. Operatorët ekonomik duhet të dorëzojnë dokumentet e nevojshme në formë të shtypur.
2. Ofertat duhet të dorëzohen në Administratën e UShAF-it, zyra numër 008.
3. Ofertat e arritura pas afatit dhe ato të pakompletuara, nuk do të merren në shqyrtim.
4. Kohëzgjatja për shpalljen e ofertës është e hapur 15 (pesëmbëdhjetë) ditë kalendarike nga dita e publikimit të kësaj oferte, përkatësisht nga data 18.03.2021 deri më 01.04.2021.
5. Të gjithë të interesuarit do të kenë mundësinë që paraprakisht t’i vizitojnë hapësirat në UShAF dhe t’i verifikojnë sipërfaqet e hapësirave, me datën 26.03.2021 nga ora 10:00 deri në ora 12:00.
6. Ofertat dorëzohen në një zarf, në të cilin shkruhet “Ofertë për lëshimin e hapësirave me qira për bufe”, brenda të cilit janë dy zarfe të tjera. Në njërin zarf vendoset i tërë dokumentacioni dhe materiali i kërkuar, ndërsa në zarfin tjetër vendoset vetëm çmimi i ofruar për metër katrorë (m²).
7. Oferta duhet të dorëzohet e mbyllur me datë 01.04.2021 nga ora 14:00 deri në ora 15:00.

Përzgjedhja e qiramarrësit:

* Qiramarrës do të përzgjidhet ofertuesi që plotëson kriteret dhe dokumentacionin e kerkuar dhe ofron vlerën më të madhe të pagesës për metër katrorë (m²).

Kohëzgjatja e kontratës me qiramarrësin:

* Kohëzgjatja e kontratës do të jetë 10 vite.

E drejta e ankesës:

1. Ankesa bëhet më së largu shtatë (7) ditë nga dita e përzgjedhjës së ofertuesit;
2. Ankesa dorëzohet në UShAF, në zyren numër 008.